ইম্ফাল মার্চ ২১ :সাহিত্য থৌপাং লুপ (সাথৌ লুপ) না শীন্দুনা ইম্ফালগী মেজরখুলদা লৈবা মণিপুর প্রেস ক্লাবতা ঙসি ৱার্ল্ড পোইট্রি দেগী থৌরম পোঙথোকখিবগা লোয়ননা অইবা ব্রজমণি মাইস্নাম্বা (বিএম মাইস্নাম্বা) দা গোপাল শর্ম্মা এৱার্দ লান্থোকখ্রে।
 সাহিত্য একাডেমি, নিউ দিল্লগিী মণিপুরী এদভাইজর বোর্দকী কনভেনর প্রোফেসার রাজেন তোইজাম্বা অমসুং নহারোল সাহিত্য প্রেমি সমিতিগী প্রেসিদেন্ট নাওরোইবম ইন্দ্রমণিনা মথংশিৎনা থৌরম অদুদা চীফ গেষ্ট অমদি প্রেসিদেন্ট ওইনা শরুক য়াখি।  থৌরম অদুদা ৱা ঙাঙলদুনা প্রোফেসার রাজেন তোইজাম্বনা হায়, মীওইবগা শৈরেংগা তৎন থানবা য়াদ্রবা মরী অমা লৈ।  হ্যুমেন সিবিলাইজেসন লৈরকপদগী শৈরেং অসি অদুম য়াওরক্লবনি।
 হৌখিবা চহী লীশিং কয়া অসিদা মীওইবনা শৈরেং অসি মশাগী ৱাখল্লোন ফোঙদোক্নবগী চঙদবা য়াদবা শরুক অমা ওইরক্লি।  মালেমগী পুৱারিদা শৈরেং অসি লাইশোন ঈশৈ ওইনা হৌরকপনি।  সিবিলাইজেসনা অমদি ইভোলুসনগী মতুংইন্না হোংলকপনি।
 শৈরৈংগী মরুওইবা অসি লুন্না লৌদুনা য়ুনেস্কোনা কুমজা ১৯৯৯ দগী মার্চ ২১ অসি ৱার্ল্ড পোইট্রি দে হায়না লাউথোক্তুনা থৌরম পাঙথোরকপনি হায়না মহাক্না মখা তাখি।  থৌরম অদুগী শরুক অমা ওইনা অইবা বিএম মাইস্নাম্বদা গোপাল শর্ম্মা এৱার্দ লান্থোকখি।  মনা অসদিা শেল ওইনা লুপা ১৫,০০০ ইন্নফি অমদি সাইটেসন য়াওরি।  মোইরাংথেম রাজেন্দ্রনা চিয়ার লৌদুনা পোইটস মিট অমসু পাঙথোকখি। 